recursal/SuperWikiNEXT-32B huggingface dataset:
**பான்சுலோய் ஆறு** (*Bansloi River*) பாகீரதி .ஆற்றின் கிளை ஆறு ஆகும்.

நிலவியல்
--------

இந்தியாவின் சார்க்கண்டு மாநிலத்தில் சாகிப்கஞ்சு மாவட்டத்தில் பான்சு மலையில் பான்சுலோய் ஆறு உருவாகிறது. இது சார்க்கண்டின் பாகுட் மாவட்டம் மேற்கு வங்காளத்தின் பிர்பூம் மற்றும் முர்சிதாபாத் மாவட்டங்கள் வழியாகப் பாய்ந்து வடக்கு ஜாங்கிபூரில் பாகீரதி ஆற்றுடன் இணைகிறது.

முர்சிதாபாத் மாவட்டத்தின் மேற்குப் பகுதி கிழக்கு நோக்கி பாகீரதியை நோக்கிச் செல்கிறது; பல மலை ஓடைகள் இந்த நதியுடன் நேரடியாகச் செல்வதைக் காணவில்லை; இவை எதிராக ஓடும் ஓடைகள் அல்லது சதுப்பு நிலங்களால் தடுக்கப்படுகின்றன. இந்த நீரோடைகள் வெள்ள காலங்களின் போது பெரிய நீர்த்தேக்கங்களாகச் செயல்படுகின்றன. மேலும் அதிகப்படியான நீரை நீரோடைகள் வழியாக வெளியேறுகின்றன. பான்சுலோய் ஆறு மாவட்டத்தின் வடக்கு பகுதிக்குள் நுழைகிறது.

பான்சுலோய் ஆற்றின் ஒருங்கிணைந்த நீர்ப்பிடிப்பு பகுதி 2,200 சதுர கிலோமீட்டர்கள் (850 sq mi) ஆகும்.

### வெள்ளம்

சோட்டா நாக்பூர் மேட்டுநிலம் அல்லது ஜான்கண்டில், பான்சுலோய் உட்படப் பல ஆறுகள் பிர்பம் மாவட்டத்தில் பாய்கின்றன. இந்த ஆறுகள் பாகிராதியில் சேருவதற்கு முன்பு முர்சிதாபாத் மற்றும் பர்தாமன் மாவட்டங்களுக்குள் நுழைகின்றன. ஜாங்கிபூர் மற்றும் கல்னா நகரங்களுக்கு இடையில் பாகீரதி நதியின் மட்டுப்படுத்தப்பட்ட திறன் மற்றும் அவற்றின் படுகைகளில் அதிக மழைப்பொழிவு இருப்பதால் இவை வெள்ளத்தை உருவாக்குகின்றன. இந்த வரம்பில் பாகீரதி நிமிடத்திற்கு 1,10,000 கன அடிவரை வெளியேற்றும் திறனுடையது. அனைத்து ஆறுகளும் தங்களது நீர்ப்பிடிப்பு பகுதிகளில் ஒரே நேரத்தில் மழையைப் பெற்றால், நிமிடத்திற்கு 6,00,000 கன அடி நீர் நிமிடத்திற்கு வெளியேறுகிறது. இதனால் வெள்ளம் ஏற்படுகிறது.

மேலும் காண்க
------------

இந்தியாவின் ஆறுகளின் பட்டியல்

மேற்கோள்கள்
-----------

1. ↑  "Jharkhand Rivers". mapsofindia. 2009-04-11 அன்று பார்க்கப்பட்டது.
2. ↑  "Pakur – a Land of Vibrant People and Black Stone". District administration. 10 April 2009 அன்று மூலம் பரணிடப்பட்டது. 2009-04-11 அன்று பார்க்கப்பட்டது.
3. ↑  "Bansloi River". India9. 2009-04-11 அன்று பார்க்கப்பட்டது.
4. 1 2  "Murshidabad district". 5 March 2009 அன்று மூலம் பரணிடப்பட்டது. 2009-04-11 அன்று பார்க்கப்பட்டது.
5. ↑  Roy, Jitendra. "The Deluge 2000" (PDF). 10 April 2009 அன்று மூலம் (PDF) பரணிடப்பட்டது. 2009-04-11 அன்று பார்க்கப்பட்டது.
6. ↑  "Flood management". Irrigation & Waterways Department, Govt of West Bengal. 2009-04-11 அன்று பார்க்கப்பட்டது.
**ரன்விஜய் சிங் சிங்கா** (பிறப்பு: 16 மார்ச், 1983) இவர் ஒரு இந்திய தொலைக்காட்சி தொகுப்பாளர் மற்றும் நடிகர். 2003ம் ஆண்டு எம்டிவி ரோடீஸ் சீசன்-1 நிகழ்ச்சியின் வெற்றியளார் ஆவார். மேலும் இவர் எம்டிவி இந்தியாவின் வி.ஜே ஆகவும் இருந்து வருகிறார்.

ஆரம்பகால வாழ்க்கை
-----------------

ரண்விஜய் சிங்கின் தந்தை ராணுவத்தைச் சேர்ந்தவர், மேலும் இவருடைய தம்பி கப்பற்படையில் பணிபுரிகிறார். இவர் தனது பட்டப்படிப்பை டெல்லியில் உள்ள சார்ந்த ஹன்ஸ் ராஜ் கல்லூரியில் முடித்தார். மற்றும் **அமெரிக்காவில்** உள்ள நியூ ஜெர்ஸியில் ஒரு கட்டுமான தொழிலாளராக பணிப்புரிந்தார் என்பது குறிப்பிடத்தக்கது.

### எம்டிவி வீ.ஜே. வாழ்க்கை

பிரபலமான ரியாலிட்டி ஷோவான எம்டிவி ரோடீஸ் சீசன் ஒன்றின் வெற்றியாளார். பின்னர் அந்த நிகழ்ச்சியின் அனைத்து சீசன்களையும் தொகுத்து வழங்கத் தொடங்கினார்.

மேலும் அவர் **எம்டிவி ஸ்கூட்டி பெப் டீன் திவா** என்ற நிகழ்ச்சியையும் **எம்டிவி ஸ்பில்ட்ஸ்வில்லா** என்ற நிகழ்ச்சியின் முதல் சீசனையும் தொகுத்து வழங்கியுள்ளார். விரைவில் அவர், எ**ம்டிவி ஃபோர்ஸ் இந்தியா - தி ஃபாஸ்ட் அண்ட் தி கார்ஜிய**ஸ் என்ற மற்றொரு **எம்டிவி இந்தியா** என்ற நிகழ்ச்சியையும் தொகுத்து வழங்க இருக்கிறார்.

திரைப்பட வாழ்க்கை
-----------------

இவர் 2009ம் **Toss: A Flip of Destiny** என்ற திரைப்படத்தில் அறிமுகமானார், அதை தொடர்ந்து **லண்டன் ட்ரீம்ஸ்** என்ற திரைப்படத்தில் சல்மான் கான், அஜய் தேவ்கான் மற்றும் அசின் ஆகியோருடன் இணைந்து நடித்துள்ளார்.

2011ம் ஆண்டு **Dharti** என்ற பஞ்சாபி மொழி திரைப்படத்தில் நடித்துள்ளார். 2014ம் **Mango** என்ற திரைப்படத்தில் கதாநாயகனாக நடித்துள்ளார் என்பது குறிப்பிடத்தக்கது.

வெளி இணைப்புகள்
---------------

* ரண்விஜய் சிங் ஐ.எம்.டி.பி இணையத்தளத்தில்
* இந்தியன் எக்ஸ்பிரஸ்ஸில் வெளிவந்த ரண்விஜய் சிங்குடனான
[*தொடர்பிழந்த இணைப்பு*] பேட்டி
**ஜெய் ஜவான் ஜெய் கிசான்** ( *Jai Jawan Jai Kisan* ) என்பது இந்தியாவின் இரண்டாவது பிரதமரான லால் பகதூர் சாஸ்திரியின் முழக்கமாகும். இது 1965 ஆம் ஆண்டு பிரயாக்ராஜ் என்ற பொதுக்கூட்டத்தில் பேசப்பட்டது.  

நேருவின் மரணத்திற்குப் பிறகு சாஸ்திரி இந்தியாவின் பிரதமராகப் பதவியேற்ற உடனேயே, இந்தியா பாகிஸ்தானால் தாக்கப்பட்டது. அதே நேரத்தில், நாட்டில் உணவு தானியங்களுக்கும் தட்டுப்பாடு நிலவியது. இந்தியாவைக் காக்க ராணுவ வீரர்களை உற்சாகப்படுத்தவும், அதே நேரத்தில் இறக்குமதியை சார்ந்திருப்பதை குறைத்து உணவு தானிய உற்பத்தியை அதிகரிக்க விவசாயிகளை உற்சாகப்படுத்தவும் *ஜெய் ஜவான் ஜெய் கிசான்* என்ற முழக்கத்தை சாஸ்திரி எழுப்பினார். இது மிகவும் பிரபலமான முழக்கமாக மாறியது.

மாற்றுருவங்கள்
--------------

ஜெய் ஜவான், ஜெய் கிசான், ஜெய் விக்யான் ( அடல் பிகாரி வாச்பாய், பிரதமர் )
1998 இல் பொக்ரான் அணுகுண்டு சோதனைகளுக்குப் பிறகு, அடல் பிகாரி வாச்பாய் இந்தியாவின் முன்னேற்றத்தில் அறிவின் முக்கியத்துவத்தை சுட்டிக் காட்ட ஜெய் விக்யான் (அறிவியல் வாழ்க) என்ற சொற்றொடரை முழக்கத்துடன் சேர்த்தார். 

ஜெய் ஜவான், ஜெய் கிசான், ஜெய் விக்யான், ஜெய் அனுசந்தன் ( நரேந்திர மோதி, பிரதமர் )
ஜலந்தரில் உள்ள லவ்லி புரொபஷனல் பல்கலைக்கழகத்தில் நடைபெற்ற 106வது இந்திய அறிவியல் பேராயத்தில் "எதிர்கால இந்தியா: அறிவியல் மற்றும் தொழில்நுட்பம்" என்ற தலைப்பில் பேசிய பிரதமர் மோடி, ஜெய் ஜவான், ஜெய் கிசான் மற்றும் அடல் பிகாரி வாஜ்பாயின் ஜெய் விக்யான் என்ற புகழ்பெற்ற முழக்கத்துடன் ஜெய் அனுசந்தன் என்று சேர்த்து "ஆராய்ச்சிக்கு வாழ்த்துக்கள்" கூறி தேசிய வளர்ச்சிக்கான ஆராய்ச்சிப் பணிகளின் முக்கியத்துவத்தை வலியுறுத்தினார். 

ஜெய் ஜவான், ஜெய் கிசான், ஜெய் விக்யான், ஜெய் வித்வான் ( டாக்டர் கே. சி. மிஸ்ரா, இயக்குநர், எல்பிஎஸ்ஐஎம் புது தில்லி )
இந்தியக் குடியரசுத் தலைவரிடமிருந்து 10வது லால் பகதூர் சாஸ்திரி தேசிய விருதைப் பெற்ற பிறகு, 15 திசம்பர் 2009 அன்று தீன் மூர்த்தி பவனில் சுனில் பார்தி மித்தலின் ஏற்புரையின் போது, தில்லியின் லால் பகதூர் சாஸ்திரி மேலாண்மைக் கழகத்தின் இயக்குநர் டாக்டர் கைலாஷ் சந்திர மிஸ்ரா, ஜெய் வித்வான் என்பதன் பொருள் "கற்றவர்களுக்கு வாழ்த்து" என்பதாகும்.[]

நா ஜவான் நா கிசான்
2021 ஒன்றிய அரசின் வரவு செலவு திட்டம் குறித்து, சசி தரூர் நாடாளுமன்றத்தில் உரையாற்றும்போது சாஸ்திரியின் அசல் மேற்கோளைக் குறிப்பிட்டு, "நா ஜவான் நா கிசான்" ( பொருள் "சிப்பாயும் இல்லை விவசாயியும் இல்லை") என்ற சொற்றொடரைப் பயன்படுத்தினார்.

பரவலர் பண்பாட்டில்
------------------

2015 ஆம் ஆண்டில், சாஸ்திரியின் வாழ்க்கையை அடிப்படையாகக் கொண்ட ஒரு திரைப்படமானது இந்த முழக்கத்தை பெயராக கொண்டு வெளியிடப்பட்டது.

மேற்கோள்கள்
-----------

1. 1 2  "Gallery of Prime Ministers of India". Govt of India. 2 October 2012 அன்று பார்க்கப்பட்டது.
2. ↑  "The ground beneath her feet". Livemint. April 5, 2014. 2014-04-05 அன்று பார்க்கப்பட்டது.
3. ↑  "PM adds 'Jai Anusandhan' to Jai Jawan, Jai Kisan and Jai Vigyan" (in en-IN). *The Hindu*. 2019-01-03. பன்னாட்டுத் தர தொடர் எண்:0971-751X. .
4. ↑  Bhaduri, Ayshee, ed. (2021-02-10). "Contribution of this budget is Na Jawan na Kisan: Shashi Tharoor". *Hindustan Times* (ஆங்கிலம்). 2021-02-14 அன்று பார்க்கப்பட்டது.
**உத்தேச புற்றுநோய் தோன்றும் வீதம்** என்பது ஒரு குறிப்பிட்ட ஆண்டில் ஒரு குறிப்பிட்ட இடத்தில் (நகரம் அல்லது மாநிலம் அல்லது நாடு) வசிக்கும் மக்களின் மொத்த எண்ணிக்கையையும் அவர்களில் புற்றுநோய் கண்டறியப்பட்ட புதிய நோயாளிகளின் எண்ணிக்கையையும் கொண்டு (*crude cancer incidence rate*) கணக்கிடப்படுகிறது.

உத்தேச புற்றுநோய் தோன்றும் வீதம் = 

புற்றுநோயால் பாதிக்கப்பட்டவர்களின் 
எண்ணிக்கை
---------------------------------------------------------X 100000
மொத்த மக்கள் தொகை
ஓர் ஆண்டின் நடுவில் ஒரே இடத்தில் வாழும் 100,000 லட்சம் பேரில் எத்தனைப் பேருக்கு அக்குறிப்பிட்ட வருடத்தில் இந்நோய் தோன்றுகிறது எனக் கணக்கிடுவதற்காக, புற்றுநோயால் பாதிக்கப்பட்டவர்களின் எண்ணிக்கையை மொத்த மக்கள் தொகையால் வகுக்கக் கிடைக்கும் ஈவுத்தொகை (மேலே உள்ள சமன்பாட்டிலிருந்து பெறப்பட்டது) 100,000 என்ற எண்ணால் பெருக்கப்படுகிறது. 

எடுத்துக்காட்டிற்காக:

சென்னையின் மக்கள் தொகை 75,00000 (75 லட்சம்) என்றும் (ஆண்டு நடுவில்) இவர்களில் 5745 புதிய புற்று நோயாளிகள் பதிவாகினர் என்றும் கொண்டால் உத்தேச புற்றுநோய் வீதம் (உ.பு.தோ.வீ ):

{\displaystyle CCIR={\frac {5745}{7500000}}\times 100000=77.5}
அதாவது லட்சம் பேரில் 77.5 பேருக்குப் புற்றுநோய் வர வாய்ப்பு உள்ளது.

இதுபோல் ஆண், பெண் என்றும் வயது வாரியாகவும் கணக்கிடலாம்.

மேற்கோள்கள்
-----------

1. ↑  Technical Notes: Statistical Methods: Incidence and Death Rates, National Program of Cancer Registries

வெளி இணைப்புகள்
---------------

* Crude rate பரணிடப்பட்டது 2013-10-12 at the வந்தவழி இயந்திரம்
* Age-standardisation and denominators பரணிடப்பட்டது 2016-03-05 at the வந்தவழி இயந்திரம்
**உத்திரமேரூர் வட்டம்** , தமிழ்நாட்டின் காஞ்சிபுரம் மாவட்டத்தில் உள்ள 5 வட்டங்களில் ஒன்றாகும். இந்த வட்டத்தின் தலைமையகமாக உத்திரமேரூர் நகரம் உள்ளது. இந்த வட்டத்தின் கீழ் உத்திரமேரூர், **சாலவாக்கம்** , *திருப்புலிவனம்* , *அரும்புலியூர்* , *குன்னவாக்கம்*, **கலியம்பூண்டி** என 6 உள்வட்டங்களும், 121 வருவாய் கிராமங்களும் உள்ளன. 
இவ்வட்டத்தில் உத்திரமேரூர் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 148,133 ஆகும். அதில் 74,204 ஆண்களும், 73,929 பெண்களும் உள்ளனர். 37,075 குடும்பங்கள் கொண்ட இவ்வட்ட மக்கள்தொகையில் 83% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.04% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15767 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 945 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,350 மற்றும் 2,999 ஆகவுள்ளனர். மக்கள்தொகையில் இந்துக்கள் 92.88% , இசுலாமியர்கள் 1.21%, கிறித்தவர்கள் 5.58% மற்றும் பிறர் 0.32% ஆகவுள்ளனர்.

மேற்கோள்கள்
-----------

1. ↑  காஞ்சிபுரம் மாவட்டம்
2. ↑  உத்திரமேரூர் வட்ட வருவாய் கிராமங்கள்
3. ↑  வட்டத்தின் மக்கள்தொகை பரம்பல்

| * பா
* உ
* தொ
காஞ்சிபுரம் மாவட்டம் |
| --- |
| மாவட்ட தலைமையகம் | காஞ்சிபுரம் |
| மாநிலம் | தமிழ்நாடு |
| வட்டம் | 
காஞ்சிபுரம் வட்டம்  **·** உத்திரமேரூர் வட்டம்  **·** ஸ்ரீபெரும்புதூர் வட்டம்  **·** வாலாஜாபாத் வட்டம்  **·** குன்றத்தூர் வட்டம்  (புதியது)  **·**  |
| மாநகராட்சி | காஞ்சிபுரம் மாநகராட்சி |
| நகராட்சிகள் | 
. குன்றத்தூர்
. மாங்காடு
 |
| பேரூராட்சிகள் | 
.உத்திரமேரூர் 
.செவிலிமேடு 
. வாலாஜாபாத்
. ஸ்ரீபெரும்புதூர்
 |
| ஊராட்சி ஒன்றியங்கள் | 
. காஞ்சிபுரம் ஊராட்சி ஒன்றியம்
. குன்றத்தூர் ஊராட்சி ஒன்றியம்
. உத்திரமேரூர் ஊராட்சி ஒன்றியம்
. வாலாஜாபாத் ஊராட்சி ஒன்றியம்
. ஸ்ரீபெரும்புதூர் ஊராட்சி ஒன்றியம்
 |
| வழிபாட்டுத தலங்கள் | காமாட்சியம்மன் கோயில். ஏகாம்பரநாதர் கோயில். வரதராஜபெருமாள் கோயில். கைலாசநாதர் கோயில் |
| சட்டமன்றத் தொகுதிகள் | 
திருப்பெரும்புதூர்  **·** 
உத்திரமேரூர்  **·**  காஞ்சிபுரம் **·** 
 |
| இணையதளம் |  |
**பருல் சேகல்** (Parul Sehgal) ஓர் இலக்கிய விமர்சகர் ஆவார். இவரது கட்டுரைகள் இலக்கிய இதழ்கள் மற்றும் செய்தித்தாள்களில் வெளியிடப்பட்டுள்ளன. இவர் *தி நியூயார்க் டைம்ஸ் புக் ரிவியூ* மற்றும் *தி* நியூயார்க் டைம்ஸ் ஆகியவற்றின் புத்தக விமர்சகர் ஆவார். இவர் கொலம்பியா பல்கலைக்கழகத்திலும், நியூயார்க் நகர பல்கலைக்கழகத்திலும் கற்பித்தல் பணிகளை மேற்கொள்கிறார். 

சேகல் இந்திய பெற்றோருக்கு மகளாகப் பிறந்த இவர் இந்தியா, ஹங்கேரி, பிலிப்பைன்ஸ் மற்றும் வடக்கு வர்ஜீனியாவில் வளர்ந்தார்.  இவர் மாண்ட்ரீலில் உள்ள மக்கில் பல்கலைக்கழகத்தில் அரசியல் அறிவியல். பிரிவில் பட்டம் பெற்ற பிறகு, இவர் ஒரு தன்னார்வ தொண்டு நிறுவனத்தில் பணியாற்ற டெல்லி சென்றார். *புக்ஃபோரம்*, *ஸ்லேட்*, *டின் ஹவுஸ்*, என்.பி.ஆர், *லிட்டரரி ரிவியூ*, *ஓ, தி ஓப்ரா இதழ்*, *தி ப்ளைன் டீலர்*, *தி ஐரிஷ் டைம்ஸ்* மற்றும் *டைம் அவுட் நியூயார்க் ஆகியவற்றுக்கான* இலக்கிய விமர்சனங்களை இவர் எழுதியுள்ளார்.

இவர் 2008 பான் ஆப்பிரிக்க இலக்கிய மன்றத்தின் ஒன் வேர்ல்ட் பரிசை வென்றார்.

சான்றுகள்
---------

1. ↑  "காப்பகப்படுத்தப்பட்ட நகல்". 2021-04-14 அன்று மூலம் பரணிடப்பட்டது. 2021-04-14 அன்று பார்க்கப்பட்டது.
2. ↑  Scott McLemee (January 26, 2011). "Scott McLemee Interviews Balakian Recipient Parul Sehgal". *Critical Mass*. National Book Critics Circle Board of Directors. August 1, 2014 அன்று பார்க்கப்பட்டது.
3. ↑  Parul Sehgal பரணிடப்பட்டது 2021-04-14 at the வந்தவழி இயந்திரம், About page

வெளி இணைப்புகள்
---------------

* பருல் சேகல், அதிகாரப்பூர்வ வலைத்தளம்.
* பருல் சேகல்: அன் ஓட் டூ என்வி, டெட் பேச்சு.
சர்வதேச துடுப்பாட்டத்தில் 30,000 ஓட்டங்களுக்கு மேல் அடித்த ஒரே வீரர் இந்திய துடுப்பாட்ட வீரர் சச்சின் டெண்டுல்கர் ஆவார்.  அவர் பந்தை எதிர்நோக்கி இருக்கும் காட்சி. 
துடுப்பாட்டத்தில் மட்டையாட்டம் என்பது மட்டையினைக் கொண்டு பந்தினை அடித்த பின்பு ஓட்டங்களை எடுப்பது அல்லது ஆட்டமிழக்காமல் இருப்பதற்காக பந்தினை மட்டையினைக் கொண்டு தடுக்கும் திறன் ஆகும். இவர்கள் மட்டையாளர் என அறியப்படுகின்றனர்.வெவ்வேறு துடுப்பாட்ட ஆடுகளங்களில், குறிப்பாக வெவ்வேறு நாடுகளில் விளையாடும்போது மட்டையாடும் வீரர்கள் பல்வேறு நிலைமைகளுக்கு ஏற்றவாறு விளையாடும் திறன்களைப் பெற்றிருத்தல் அவசியமாகிறது. சிறப்பான மட்டையாளர்களாக அறியப்படும் வீரர்கள் சிறந்த முடிவெடுக்கும் திறன் மற்றும் நல்ல உத்திகளைக் கையாளும் திறன்களைக் கொண்டவர்களாக இருப்பர்.

குறிப்புகள்
-----------

1. ↑  "Records / Combined Test, ODI and T20I records / Batting records; Most runs in career". ESPNcricinfo. 17 November 2013. 17 November 2013 அன்று பார்க்கப்பட்டது.
2. ↑  "batting - Definition of batting in English by Oxford Dictionaries". *Oxford Dictionaries - English*. 26 ஏப்ரல் 2019 அன்று மூலம் பரணிடப்பட்டது. 16 March 2019 அன்று பார்க்கப்பட்டது.
**சி.ஏ.எசு எண்** (*CAS registry number*) என்பது அமெரிக்க வேதியியல் குமுகம் ஒவ்வொரு வேதியியல் பொருளுக்கும் தரும் தனியொரு அடையாளப் பதிவெண். அமெரிக்க வேதியியல் குமுகம் வேதியியல் பொருள்களின் அறிவியல் குறிப்புகளைத் தொகுத்துத் தரும் பணி (Chemical Abstracts Service (CAS)) ஒன்றை நடத்தி வருகின்றது. இப்பணியின் ஒரு செயலே இப்பதிவெண் தருவது. இந்த எண்ணைக் கொண்டு ஒரு பொருளைப்பற்றிய துல்லியமான வேதியியல் உண்மைகளை அறிந்து கொள்ளலாம். 2006 ஆம் ஆண்டு 'சூன் மாதம் வரையிலும் சுமார் 28,250,300 வேதியியல் பொருள்களுக்கான பண்புகள் குறிக்கப்பட்டு உள்ளன[1]. சனவரி 2008 அன்றுவரை 33,565,050 வேதியியல் பொருள்களுக்கான பண்புகள் குறிக்கப்பட்டு உள்ளன (செப்டம்பர் 11, 2007 அன்று வரை 32,449,591 வேதியியல் பொருள்களுக்கான பண்புகள் குறிக்கப்பட்டு இருந்தன). இது தவிர 59,584,048 தொடர்கள் (sequences) பதிவு செய்யப்பட்டுளன.ஒரு கிழமைக்கு (ஒரு வாரத்திற்கு) ஏறத்தாழ 50,000 புதிய வேதியியல் பொருள்களுக்கான செய்திகள் சேர்க்கப்படுகின்றன. சூன் 17, 2013 வரை 71 மில்லியன் வேதியியல் பொருளுக்கான தரவுகள் எண் குறிப்பிடப்பெற்று தொகுக்கப்பெற்றுள்ளன.

குறிப்புகளும் மேற்கோள்களும்
---------------------------

1. ↑  CAS பதிவேட்டு எண் பொருட்களின் எண்ணிக்கை

வெளி இணைப்புகள்
---------------

* சி.ஏ.எசு (CAS) நிறுவன வலைத்தளம்
சதுரங்க விளையாட்டில் **போர்த்துக்கீசு திறப்பு** (*Portuguese Opening*) என்பது,

**1. e4 e5**

**2. Bb5**

என்ற ஆரம்ப நகர்வுகளுடன் தொடங்குகிறது. இத்தொடக்கம் ஓர் அசாதாரண வகை சதுரங்கத் தொடக்கம் ஆகும். உருய் உலோப்பசு வகை தொடக்க ஆட்டத்திலிருந்து (1.e4 e5 2.Nf3 Nc6 3.Bb5), குதிரையை **Nf3** ஆடுவதை தாமதப்படுத்தும் நகர்வினால் இத்தொடக்கம் மாறுபடுகிறது. இதனால், வெள்ளை ஆட்டக்காரர் தன்னுடைய எண்னத்தில் f-சிப்பாயை f2–f4 நகர்த்துவதற்கான சாத்தியம் உள்ளதாகவே நினைக்க வைக்கிறார். **e5** சிப்பாயை பரிமாற்றம் செய்துகொள்ள அழுத்தமேதும் வெள்ளை கொடுக்காததால் கருப்பு ஆட்டக்காரர் சுதந்திரமாக எந்த நகர்வையும் செய்யும் நிலையில் இருக்கிறார்.

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

வரிசைகள்
--------

ஒருவேளை கருப்பு **2...Nf6**, என்று விளையாடினால், வெள்ளை **3.d4** என்ற நகர்வின் மூலமாக ஒரு பலியாட்டம் ஆட முயற்சிக்கலாம். கருப்பு **2...Nc6**, என்று விளையாடும் வரிசையைத் தேர்ந்தெடுத்தால், வெள்ளை **3.Nf3** என்று நகர்த்தி ஆட்டத்தின் போக்கை உருய் உலோப்பசு வகை ஆட்டமாக மாற்றிக்கொள்ள முடியும். ஆனால், பெரும்பாலும் **2...c6** என்ற நகர்வைச் செய்து வெள்ளை அமைச்சருக்கு ஓர் உதை கொடுப்பது பிரபலமான முயற்சியாக உள்ளது. இவ்வுதை கொடுக்கப்பட்டால் ஆட்டம் **3.Ba4 Nf6** எனத் தொடர்கிறது. இந்நிலையில் வெள்ளையின் நான்காவது நகர்வு **4.Nc3** அல்லது **4.Qe2** என்பதாக இருக்க முடியும்.

இத்தொடக்கம் 2.Nf3. நகர்வை வெள்ளை விளையாட மறந்த உருய் உலோப்பசு தொடக்கம் போல உள்ளதாக கிரகாம் பர்கெசு குறிப்பிடுகிறார். இருந்தபோதிலும் போர்த்துக்கீசு தொடக்கம் ஆரம்பத்தில் தோன்றியதைப் போல மோசமான தொடக்கமோ அர்த்தமற்ற நகர்வுகளோ கொண்டதல்ல. கருப்பு எச்சரிக்கையுடன் ஆட்டத்தைத் தொடர வேண்டியது அவசியம் என்பதையே சுட்டுகிறது.

மேற்கோள்கள்
-----------

* Burgess, Graham (2000). *The Mammoth Book of Chess*. Carroll & Graf. பன்னாட்டுத் தரப்புத்தக எண்:0-7867-0725-9. .

இவற்றையும் காண்க
----------------

* சதுரங்கத் திறப்புகள்

வெளி இணைப்புகள்
---------------

|  |  |
| --- | --- |
|  | The Wikibook *Chess Opening Theory* மேலதிக விவரங்களுள்ளன: ***Portuguese Opening*** |

* 227 Games at Chess.com
**ஆத்திரேலிய செனட் அவை** (*Senate*) என்பது ஈரவை முறைமையைக் கொண்ட ஆத்திரேலிய நாடாளுமன்றத்தின் மேலவை ஆகும். நாடாளுமன்ரத்தின் கீழவை பிரதிநிதிகள் அவை ஆகும். செனட் அவையின் அமைப்பும், அதன் அதிகாரங்களும் ஆத்திரேலிய அரசியலமைப்பின் அதி.I, பகுதி II இல் தரப்பட்டுள்ளது. மேலவையில் மொத்தம் 76 உறுப்பினர்கள் (செனட்டர்கள்) உள்ளனர். ஒவ்வொரு மாநிலத்தில் இருந்தும் 12 செனட்டர்களும், இரண்டு தன்னாட்சி ஆட்சிப் பகுதிகளில் இருந்து ஒவ்வொன்றில் இருந்தும் இருவரும் தெரிவு செய்யப்படுகின்றனர். செனட் உறுப்பினர்கள் விகிதாசாரப் பிரதிநிதித்துவத் தேர்தல் முறை மூலம் தேர்ந்தெடுக்கப்படுகின்றனர். பொதுவாக நாடாளுமன்றத்தின் இரு அவைகளுக்கும் ஒரே நாளில் தேர்தல்கள் இடம்பெறுகின்றன. செனட் அவை முன்கூட்டியே கலைக்கப்படாவிட்டால், செனட்டர் ஒருவரின் பதவிக்காலம் பொதுவாக ஆறு ஆண்டுகள் ஆகும்.

வழக்கமான நாடாளுமன்ற மக்களாட்சி முறையில் அமைந்துள்ள மேலவைகளைப் போலல்லாமல், ஆத்திரேலிய செனட் அவைக்கு குறிப்பிடத்தக்க அதிகாரங்கள் அளிக்கப்பட்டுள்ளன. பிரதிநிதிகள் அவையில் அரசாங்கத்தினால் கொண்டு வரப்பட்ட தீர்மானம் ஒன்றை செனட் அவை தனது பெரும்பான்மை வாக்குகளால் தடுக்க முடியும்.

தற்போதைய நாடாளுமன்றம் 2010 ஆம் ஆண்டில் தேர்ந்தெடுக்கப்பட்டது. 36 மாநில செனட்டர்களின் ஆறு-ஆண்டுக்காலப் பதவிக்காலம் 2011 சூலை 1 இல் ஆரம்பமானது. 76-இருக்கைகள் கொண்ட செனட அவையில், கூட்டமைப்பு 34 உறுப்பினர்களையும், தொழிற்கட்சி 31 உறுப்பினர்களைடும் கொண்டுள்ளது. பசுமைக் கட்சி 9 உறுப்பினர்களைக் கொண்டுள்ளது.

வெளி இணப்புகள்
--------------

* Official website of the Australian Senate
* Australian Parliament – live broadcasting பரணிடப்பட்டது 2013-07-23 at the வந்தவழி இயந்திரம்
**சங்கமித்ரா** என்பவர் பகுத்தறிவு அறிஞர் ஆவார். தந்தை பெரியார் கொள்கைகளைப் பரப்பியவர். எழுத்தாளர், நூலாசிரியர், இதழியலாளர் எனத் தகுதிகளைக் கொண்டவர்.

பிறப்பும் கல்வியும்
-------------------

சங்கமித்ராவின் இயற்பெயர் பா.இராமமூர்த்தி ஆகும். நாகை மாவட்டம் சன்னாவூரில் பிறந்தார்.
முதுவணிகவியல் பட்டமும் வங்கிவியல் பட்டமும் சட்டத் துறையில் பட்டமும் பெற்றார். ஆங்கிலம், இந்தி, தெலுங்கு ஆகிய மொழிகளில் சரளமாகப் பேசும் திறம் கொண்டவர்.

வங்கிப்பணி
----------

முதலில் வாழ் நாள் காப்பீட்டுக் கழகத்திலும் பின்னர் இந்திய மாநில வைப்பகத்திலும், அதிகாரியாகப் பணி செய்தார். 26 ஆண்டுகள் வங்கிப் பணி ஆற்றிவிட்டு விருப்ப ஒய்வு பெற்றார்.

எழுத்துப் பணி
-------------

வைப்பகத்தில் வேலை செய்தபோதிலும் 'சங்கமித்ரா' என்னும் புனைப் பெயரில் ஏராளமான கட்டுரைகளை விடுதலை நாளேட்டில் எழுதினார். உண்மை என்னும் மாத இதழில் சில காலம் ஆசிரியர் பொறுப்பை ஏற்று எழுதி வந்தார். 1970 முதல் 1984 வரை விடுதலை ஏட்டில் எழுதி வந்தார். வேத இதிகாச புராண ஆகம நெறியைத் தமிழர்கள் முற்றாகப் புறக்கணிக்கவும் ஒழிக்கவும் வேண்டும் என்று கருதினார். திராவிடர் 
கழக ஏடான விடுதலை, சங்கமித்திராவுக்குத் தளம் அமைத்துக் கொடுத்தது. மாநில வைப்பகத்தில் நிகழ்ந்த பார்ப்பன வல்லாண்மையைத் தொடர்ந்து வெளிப் படுத்தினார். 'காஞ்சிப் பெரியவாளின் கல்கி முகாரி' என்னும் தலைப்பில் விடுதலையில் தொடர்ந்து எழுதினார். 
பகுத்தறிவு, மூடநம்பிக்கை ஒழிப்பு, பெண்ணியம், தலித்தியம், தொழில், வணிகம் தன் முன்னேற்றம் ஆகிய துறைகளைப் பற்றி பலவற்றை எழுதினார். சிந்தனையாளன், கண்ணியம், தேமதுரத் தமிழோசை, புதிய கோடங்கி ஆகிய இதழ்களிலும் தொடர்கட்டுரைகளை எழுதினார். சித்தார்த்தன் என்னும் புனைப்பெயரில் சிந்தனையாளன் இதழில் எழுதினார்.

இதழ்கள்
-------

சங்கமித்ரா ஆசிரியராக இருந்து வெளியிட்ட இதழ்கள் 'தன் முன்னேற்றம்' 'ஒடுக்கப்பட்டோர் குரல்' 'சங்க மித்ரா விடையளிக்கிறார்' ஆகியனவாம். மூன்று குறிக்கோள்களை முன் வைத்தார். அவை முனைப்பு, உழைப்பு, முன்னேற்றம் ஆகும். இதழியலில் அறிவும் அனுபவமும் கொண்டு விளங்கினார்.

நூல்கள்
-------

* உண்மையின் ஊர்வலங்கள்
* ரொம்ப சுலபம் -புத்திசாலிக் குழந்தைகளை உருவாக்குவது
* உழைக்கிறார்கள் வெற்றி பெறுகிறார்கள்
* ஊரெங்கும் மனிதர்கள்
* மிகவும் எளிது வேலை கிடைப்பது
* இன்றே இப்போதே தொடங்குங்கள் வணிகம்
* மனக்கவலைக்கு மருந்து
* என் அண்ணன் மகள் திலகா எழுதிய கடிதங்களின் தொகுப்பு

கடிதங்கள்
* நண்டு விற்ற காசு நாறாது
* மிதிபட்ட ரோசாக்கள்
* செண்பகவல்லி
* ஒரு எருதும் சில ஓநாய்களும்
* நானும் என் தமிழும்

இயக்கப்பணி
----------

பெரியார், அம்பேத்கார் கொள்கைகளை வட இந்தியா எங்கும் பரப்புதலில் ஈடுபட்டு வந்த மார்க்சிய பெரியாரியப் பொதுவுடைமைக் கழகத்தின் தலைவர் வே. ஆனைமுத்துவுடன் இணைந்து பணியாற்றினார். பல ஆண்டுகள் ஆனைமுத்துவுடன் கொள்கைச் சுற்றுப் பயணத்தில் உடன் சென்றார். பெரியார் தமிழ்ப் பேரவை என்னும் பெயரில் ஓர் அமைப்பைத் தொடங்கி அதன் வாயிலாகப் பல பேருக்குச் சாதனையாளர் விருதுகள் வழங்கினார். சிற்றிதழ்களை சீரிதழ்கள் என்று வழங்குவதே சிறப்பாக இருக்கும் என்று கருதினார். 2012 ஆம் ஆண்டு ஏப்பிரல் மாதம் ஏழாம் பக்கலில் காலமானார்.

மேற்கோள் நூல்
-------------

* நானும் தமிழும்- ஆசிரியர் சங்கமித்ரா, பதிப்பாசிரியர்: திருச்சி வே.ஆனைமுத்து, பெரியார் நூல் வெளியீட்டகம், சென்னை-45.
23 டிசம்பர் 2016ல் மெட்ராஸ் எண்டர்பிரைசஸ் எஸ்.நந்தகோபால் தயாரிப்பில் வெளிவந்த **கத்தி சண்டை** என்கிற திரைப்படத்தை சுராஜ் இயக்கியுள்ளார். இப்படத்தில் நடிகர் விஷால் மற்றும் நடிகை தமன்னா முக்கிய கதாபாத்திரத்தில் நடித்துள்ளனர். நடிகர்கள் வடிவேலு, சூரி, ஜெகபதி பாபு ஆகியோர் துணை கதாபாத்திரத்தில் நடித்துள்ளனர். இப்படத்தில் ஹிப் ஹாப் தமிழா இசையமைத்துள்ளார்.

**நடிகர்கள்**
-------------

* விஷால் - அர்ஜுன் ராமகிருஷ்ணன்/சீனு
* தமன்னா - திவ்யா/பானு
* வடிவேலு - மருத்துவர் பூத்திரி
* சூரி - தேவா/சித்ரா மாஸ்டர்
* ஜெகபதி பாபு - டிசிபி தமிழ்ச்செல்வன்
* மதன் பாபு - மருத்துவர்
* ஆர்த்தி - பூத்திரியின் துணை

கதைச்சுருக்கம்
--------------

அர்ஜுன் ராமகிருஷ்ணன்(விஷால்) பூர்வ ஜென்ம காதல் என்று கூறி திவ்யாவை(தமன்னா) பின் தொடர்கிறார். பெருங் கொள்ளையர்களான எம்.எல்.ஏவும், சென்ட்ரல் மினிஸ்டரும், கூட்டு சேர்ந்து தங்கள் ஊருக்கு வரவேண்டிய அரசு வசதிகள் அனைத்தையும் செய்யாமல் செய்ததாக அரசாங்கத்திடம் கணக்கு காட்டி பணத்தை பதுக்கிவைக்கிறார்கள். 250 கோடி ரூபாய் நோட்டுக்களுடன் செக்போஸ்ட்கள், போலீஸ் வாகனங்களையெல்லாம் அடித்து நொறுக்கிவிட்டு வரும் ஒரு கண்டெய்னரை மடக்கிப் பிடிக்கிறார் டெபுடி கமிஷ்னர் தமிழ் செல்வன்(ஜெகபதிபாபு). இந்தப் பணத்தை அரசாங்கத்திடம் ஒப்படைக்கிறார். அவரது தங்கை திவ்யா. ரவுடி தேவா(சூரி) துணையுடன் திவ்யாவை காதலிக்கிறார் அர்ஜுன். அவர்கள் காதலை ஏற்கிறார் தமிழ் செல்வம். திருமணம் நிச்சயமாகிறது. தமிழ் செல்வனை சில பேர் கடத்தி விடுகின்றனர், அவரை அர்ஜுன் காப்பாற்றுகிறார். பணத்தை பற்றி அவரிடம் சி.பி.ஐ. என்று கூறி விசாரிக்கிறார். பணத்தை கண்டு பிடித்து தமிழ் செல்வனை சரணடைய கூறுகிறார் அர்ஜுன். ஒரு ரவுடி மூலம் அர்ஜுன் ஏமாற்றியதை அரிந்த தமிழ் செல்வன், அர்ஜுனை சுட்டு விடுகிறார். பணத்தை கொள்ளை அடித்து பதுக்கி நினைவு இழந்தது போல் நடிக்கிறார் அர்ஜுன். ஸ்பெஷல் டாக்டர பூத்திரியாக வடிவேலு வருகிறார், மதன் பாபு, ஆர்த்தி ஆகியோர் அவருக்கு உதவியாக வருகின்றனர். கொள்ளை அடித்து தடைபட்ட வசதிகளை தன் ஊருக்கு நண்பர்களுடன் சேர்ந்து செய்து தருகிறார் அர்ஜுன்.

ஒலிப்பதிவு
----------

இப்படத்திற்கு பிண்ணணி இசையும் பாடல்களும் ஹிப் ஹாப் தமிழா இசையமைத்துள்ளார். பாடலாசிரியர் நா. முத்துக்குமார் பாடல்களை இயற்றியுள்ளார். அக்டோபர் 26, 2016ல் பாடல்களை வெளியிடப்பட்டது.

சான்றுகள்
---------

1. ↑  "'Kaththi Sandai' confirms December 23 release".
2. ↑  "Kaththi sandai songs".

வெளி இணைப்புகள்
---------------

* இணையதள திரைப்பட தரவுத்தளத்தில் *கத்தி சண்டை*
1956 ம் ஆண்டு ஆகஸ்ட் மாதம் திரிகோணமலை நகரில் நடத்தப்பட்ட சமஷ்டிக்கட்சி (தமிழரசுக் கட்சி) யின் முக்கியத்துவம் மிக்க மாநாடொன்றே **திருமலை மாநாடு** என்ற பெயரால் குறிப்பிட்டழைக்கப்படுகிறது.

1956ம் ஆண்டு ஜூன் மாதம் இலங்கையின் அரசாங்கத்தால் தனிச் சிங்களச் சட்டம் நிறைவேற்றப்பட்டதனை தொடர்ந்து இம்மாநாடு திரிகோணமலையில் நடத்தப்பட்டது.

திருமலை மாநாட்டு தீர்மானம்
--------------------------

திருமலை மாநாட்டில் எடுக்கப்பட்ட தீர்மானம் பின்வருமாறு:

"தீங்கிழைப்பதாக அமைந்துள்ள இன்றைய ஒற்றையாட்சி முறை அகற்றப்பட்டு, தமிழ் மக்கள் பெரும்பான்மையினராக வாழும் பிரதேசங்கள் அனைத்தையும் உள்ளடக்கியதாகவும் ஒன்று அல்லது மேற்பட்ட பிரிவுகளைக் கொண்டதும் - நாட்டின் ஒருமைப்பாட்டை உறுதி செய்வதும் - வெளியார் தலையீட்டிலிருந்து இலங்கையை பாதுகாப்பதை உறுதி செய்வதும் - சுயநிர்ணய உரிமையும் தன்னாதிக்கமும் உள்ளதும் பகுத்தறிவுக்கேற்றதுமான - இணையாட்சி முறையில் ஜனநாயக யாப்புமுறைக்குட்பட்டஒன்று அல்லது மேற்பட்ட மொழிவழி அரசுகளை உருவாக்கவேண்டும்"

விமர்சனம்
---------

சமஷ்டிக்கட்சி தனது அரசியல் நோக்கங்களிலிருந்து கீழிறங்கி நிற்கும் தளம்பல் நிலையை இத்தீர்மானம் பிரதிபலிப்பதாக திருமலை மாநாட்டின் தீர்மானம் மீதான எதிர் நிலை விமர்சனம் ஒன்று முன்வைக்கப்படுகின்றது. ச்மஷ்டிக்கட்சியின் ஆரம்பிப்பு உரையின்போது இலங்கையில் ஒரு சிங்கள மாகாணமும் தமிழ் மாகாணமும் அமைந்து மத்திய அரசு ஒன்று ஏற்பட வேண்டும் என்ற கருத்து , கோரிக்கையாக வலுவாக முன்வைக்கப்பட்டது. ஆனால் திருமலை தீர்மானத்திலோ, அக்கோரிக்கையிலிருந்து கீழிறங்கி **ஒன்று அல்லது மேற்பட்ட பிரிவுகளைக் கொண்டதும்**  என்ற வார்த்தையை பிரயோகித்திருப்பது குறித்தே இவ்விமர்சனம் முன்வைக்கப்படுகின்றது

காலக்கோடுகள்
------------

* இலங்கை இனப்பிரச்சினைக் காலக்கோடு
**சங்கட் மோச்சன் அனுமான் கோயில்** (*Sankat Mochan Hanuman Temple, Lucknow*) இந்திய மாநிலமான உத்தரப் பிரதேசத்தில் உள்ள இலக்னோ நகரில் உள்ளது. இந்துக் கடவுளான அனுமானுக்கு இக்கோயில் அர்ப்பணிக்கப்பட்டுள்ளது. அசுரத்கஞ்ச் நகரின் மையப்பகுதியில் அமைந்துள்ளது.

பிரமாண்டமான அனுமான் சிலையுடன் கூடிய இந்த கோவிலில் ஏராளமான பக்தர்கள், குறிப்பாக ஒவ்வொரு செவ்வாய் கிழமையும் திரள்கிறார்கள். இதிகாசமான இராமாயணத்தில் இருந்து காட்சியை சித்தரிக்கும் கோவிலின் சுவர்களை அலங்கரிக்கும் ஓவியங்கள் இங்கு ஈர்க்கக்கூடிய அம்சமாகும். ஏராளமான பக்தர்கள் இங்குள்ள அனுமானுக்கு கடிதங்களை எழுதுகிறார்கள், தங்கள் பிரச்சினைகளை விவரிக்கிறார்கள். இந்த கடிதங்கள் அனைத்தும் இறைவனின் தீர்வுகளையும் ஆசீர்வாதங்களையும் கோரி அவரது முன் படிக்கப்படுவதாக கூறப்படுகிறது.

வரலாறு
------

இந்து துறவியான நீம் கரோலி பாபா இந்த கோவிலை லக்னோவில் உள்ள கோமதி ஆற்றின் கரையில் ஒரு சிறிய கோவிலாக கட்டியதன் மூலம் உருவாக்கினார். இருப்பினும், 1960 ஆம் ஆண்டில் ஒரு பெரிய வெள்ளம் இலக்னோவின் பெரும்பகுதியை கோயிலுக்கு அருகிலுள்ள பழைய பாலம் மற்றும் பழைய கோயிலுடன் சேர்த்து அடித்துச் சென்றது. சிலை மட்டும் வெள்ளத்தில் சிக்காமல் அப்படியே கிடந்தது. உத்தரப்பிரதேச அரசு, கோயிலின் கட்டுமானத்திற்காக புதிதாக கட்டப்பட்ட பாலத்தின் அருகே ஒரு நிலத்தை ஒதுக்கியது.

மேற்கோள்கள்
-----------

1. ↑  "Temples in Lucknow - Historical and most important temples in Lucknow City and nearby areas - Lucknow Travel Guide -Pahleaap". *sites.google.com*. 2015-12-27 அன்று பார்க்கப்பட்டது.
2. ↑  Srivastava, Priya SrivastavaPriya. "Sankat Mochan Hanuman Temple". *The Times of India*. 2023-07-08 அன்று பார்க்கப்பட்டது.
3. ↑  "Temples in Lucknow, Mandir in Lucknow, List of Temples in Lucknow". *www.lucknowonline.in*. 2015-12-27 அன்று பார்க்கப்பட்டது.
*****This template is misplaced. It belongs on the talk page:* பேச்சு:தமிழமுதன்.****

|  |  |
| --- | --- |
|  | இது வாழ்க்கை வரலாறாக இல்லாதபோதும் வாழும் மனிதர்களைக் குறித்த குறிப்புக்கள் உள்ளதால் இக்கட்டுரை **வாழும் மனிதர்களின் வாழ்க்கை வரலாறு** கொள்கைக்கேற்ப அமைந்திருக்க வேண்டும். சான்றுகள் குறிப்பிடப்படாது அல்லது நம்பகமற்ற சான்றுகளிலிருந்து வாழும் நபர்கள் குறித்த சர்ச்சைக்குரிய உள்ளுரைகள், குறிப்பாக பழிப்புரையாகக் கருதப்படக்கூடியவை, இக்கட்டுரையிலிருந்தும் பேச்சுப் பக்கத்திலிருந்தும் **உடனடியாக அகற்றப்பட வேண்டும்**. இத்தகைய உரைகள் திரும்பத் திரும்ப உட்பகுத்தப்பட்டால் அல்லது வேறு சிக்கல்கள் இருந்தால் இது குறித்தப் புகார்களை இங்கு அளிக்கவும். இக்கட்டுரையில் குறிப்பிடப்பட்டவருடன் உங்களுக்குத் தொடர்பு இருந்து உதவி தேவைப்பட்டால், இந்தப் பக்கத்தைக் காண்க. |

**கவிஞர் தமிழமுதன்** ஒரு தமிழகக் கவிஞர் ஆவார். தமிழ்நாடு திரைப்படப் பாடலசிரியர்கள் சங்கத்தைத் தொடங்கி அதன் தலைவராக செயல்பட்டு வருகிறார்.

வாழ்க்கைக் குறிப்பு
-------------------

தமிழமுதன் விழுப்புரம் மாவட்டம், விக்கிரவாண்டி சாத்தனூரை பூர்வீகமாகக் கொண்டவர். இவரது பெற்றோர் த. ஜெயராமன், ஜெயலட்சுமி.இவரது இயற்பெயர் தணிகாசலம். இவர் சென்னையில் சாமராவ் துவக்கப்பள்ளி மற்றும் இந்து மேல்நிலைப் பள்ளிகளில் கல்வி பயின்றவர். ஓவியர் ஆக வேண்டும் என்பதே இவரது துவக்கக் கால விருப்பமாக இருந்தது. கவிதைகள் எழுதி பள்ளியில் பரிசுகள் வாங்கியதால், அதிலேயே தொடர்ந்து இயங்க ஆரம்பித்தார். இவர் கவிஞர் ஈரோடு தமிழன்பன் மீதுள்ள பற்றின் காரணமாக தமிழமுதன் என்று பெயர் மாற்றிக் கொண்டார்.

கவிதைகள்
--------

இவரது முதல் கவிதை பாக்யா சித்திரைச் சிறப்பிதழில் வெளியானது. கண்ணதாசன் பதிப்பகம், கவிதை உறவு, உரத்த சிந்தனை இணைந்து நடத்திய கவிதைப்போட்டியில், ‘மதக்கலவர களத்தில்/ செருப்புகள் மட்டும்/ ஒன்றாகக் கிடந்தன/ மனிதர்கள் பிரிந்து பி...ரி...ந்து’ என்ற கவிதைக்கு முதல் பரிசு மட்டுமல்லாமல், ‘வைரவரிக் கவிஞர்’ என்று காந்தி கண்ணதாசன் அளித்த விருதும் கிடைத்தது. *அரைக்கம்பத்தில்* என்ற முதல் புதுக்கவிதை நூலுக்கு ஸ்டேட்பேங்ஆப்இந்தியா ‘சிறந்த புதுக்கவிதை நூல்’ என்ற முதல் பரிசு பெற்றிருக்கிறார்.

எழுதிய கவிதை நூல்கள்
--------------------

1. அரைக்கம்பத்தில்
2. புன்னகைப்பிரதேசம்
3. அறிவுச் சூர்யன் அண்ணல் அம்பேத்கர் (புதுக்கவிதையில் அம்பேத்கர் வரலாறு)
4. நீர் மத்தாப்பு (ஹைகூ கவிதைகள்)
5. எந்த முகத்தோடு வருவாய்
6. ஐந்துணையாவது
7. மௌன அம்புகள்

திரைப்பட பாடலாசிரியராக
----------------------

* எழில் இயக்கிய ‘அமுதே’ படத்தில் அனைத்துப் பாடல்களும்

1.அன்பே அது ஒரு காலம்

```
 உன்னிமேனன்
```

2.வளையல் காடு 

```
 கார்த்திக்,மால்குடி சுபா
```

3.என்ன என்ன நான் 

```
 சொர்ணலதா
```

4.மதுர ஜில்லா

```
 மாணிக்கவிநாயகம்,பிரியா
```

5.போட்டுத்தள்ளுடா

```
 கிருஷ்ணராஜ்
```

* கலக்குற சந்துரு படத்தில் அனைத்துப் பாடல்களும்

1.சொல்லவா நான்
2.ஈச்சம்பாயி

* கொஞ்சம் சிரிப்பு கொஞ்சம் கோபம் படத்தில் மூன்று

பாடல்கள்
1.முதல்முறை 

```
 கார்த்திக்
```

2.வளைவுகளாலே

```
 அனிதா 
```

3.கோகிலம்மா 

```
 சுர்முகி
```

* அரூபம்
* மாயாண்டி குடும்பத்தார்

களவாணியே களவாணியே
மதுமிதா, ரஞ்சித்

* [[கோரிப்பாளையம்

(திரைப்படம்)|
கோரிப்பாளையம்]]

* மிளகா
* நேற்று இன்று நாளை
* கரிசல்பட்டியும் காந்திநகரும்

மேற்கோள்கள்
-----------

1. ↑   *பாட்டுக்கு ஒரு சங்கம்!*. குங்குமம். 15 சூலை 2016. .
2. ↑  "சங்கம் வளர்க்கும் சினிமாக் கவிஞர்!". *கட்டுரை*. வண்ணத்திரை. 4 மே 2015. 5 மார்ச் 2017 அன்று பார்க்கப்பட்டது.
போல்செவிக் கட்சி மாநாட்டில் விளாதிமிர் லெனின்.
**போல்செவிக்** போல்ஷெவிக், போல்சுவிக் (உருசியம்: **большевик** ஆங்கில மொழி: *Bolshevik*) என்பது மார்க்சிய ரசிய சமூக ஜனநாயக தொழிற்கட்சியின் ஒரு குழுவும் பின்னர் அப்பெயரால் அறியப்பட்ட ரசிய நாட்டின் ஒரு கட்சியுமாகும். 1903ஆம் ஆண்டு நடைபெற்ற கட்சியின் இரண்டாம் கூட்டத்தில் மார்க்சிய ரசிய சமூக ஜனநாயக தொழிற்கட்சி பிளவடைந்தது. லெனினாலும் அலெக்சாந்தர் பக்தனோவாலும் தொடங்கப்பட்ட இக்குழுவே சோவியத் ஒன்றியத்தின் கம்யூனிசக் கட்சியாக உருவெடுத்தது. 1917ம் ஆண்டு ரசியப்புரட்சியை முன்னின்று நடத்தி சோவியத் ஒன்றியம் உருவாக மூலமாகவும் அமைந்தது.

பெயர் மூலம்
-----------

***большевик*** என்ற ரசியச்சொல்லின் பலுக்கம் பல்ஷேவிக் என்பதாகும். பெரும்பான்மையானவர் என்பது அதன் பொருளாகும். பிரஸ்ஸல்ஸ் மற்றும் லண்டனில் நடைபெற்ற மார்க்சிய ரசிய சமூக ஜனநாயக தொழிற்கட்சியின் இரண்டாம் கூட்டத்தில் பெரும்பான்மையான தீர்மானங்களில் வென்ற குழுவினர் பெரும்பான்மையானவர் பல்ஷேவிக் எனவும் மாற்றுக்குழுவினர் சிறுபான்மையானவர் மென்ஷேவிக் (***меньшевик***) எனவும் அழைக்கப்பட்டனர்.

உருவாக்கம்
----------

1917ம் ஆண்டு ரசியப்புரட்சிக்குப் பிந்தைய இடைக்கால ரசிய அரசின் முதலமைச்சராக சமூகபுரட்சிக் கட்சியின் கெரன்ஸ்கி ஆனார். அவருடைய முதலாளிகள் வர்க்கத்திற்கு ஆதரவான மனப்போக்கினை லெனின் வெறுத்தார். தனது தாய்க் கட்சியான மார்க்சிய ரஷிய சமூக ஜனநாயக தொழிற்கட்சியில் இருந்து பிரிந்து **ரஷிய சமூக ஜனநாயக தொழிற்கட்சி (போல்செவிக்ஸ்)** எனும் கட்சியைத் தொடங்கினார். இது மக்களால் போல்செவிக் கட்சி என அழைக்கப்பட்டது. தொழிலாளர் நலன்களுக்காகச் செயல்படக் கூடிய கட்சி போல்செவிக் கட்சிதான் என்று மக்களை உணரவைத்தார். ஆட்சிக்கு எதிரான தொழிலாளிகளின் புரட்சிக்குப்பிறகு கெரன்ஸ்சியின் அரசு கலைக்கப்பட்டு லெனின் அப்பதவியில் அமர்ந்தார்.

1952ஆம் ஆண்டில், 19ஆம் கட்சிக் கூட்டத்தில் ஸ்டாலினின் பரிந்துரைப்படி, போல்செவிக் கட்சி சோவியத் ஒன்றியத்தின் கம்யூனிசக் கட்சி எனப்பெயர் மாற்றம் செய்யப்பட்டது.

சான்றுகள்
---------

1. ↑  சுனி, ரொனால்ட் கிரிகர் (1998). *சோவியத் பரிசோதனை (ஆங்கிலம்)*. இலண்டன்: ஆக்ஸ்போர்ட் பல்கலைக்கழகம். பன்னாட்டுத் தரப்புத்தக எண்:978-0-19-508105-3.
2. ↑  ஷூப், டேவிட் (1976). *லெனின் ஒரு வாழ்க்கை வரலாறு (ஆங்கிலம்)* (மறு. ). ஹர்மான்ஸ்வொர்த்: பெங்குயின். பன்னாட்டுத் தரப்புத்தக எண்:978-0-14020809-2.
**விஷ்ணுபிரியா இராமச்சந்திரன் பிள்ளை** (*Vishnupriya Ramchandran Pillai*) (பிறப்பு 22 பிப்ரவரி 1987 பகுரைன்) இவர் ஓர் இந்திய நடிகையும், நடனக் கலைஞரும், வடிவழகியுமாவார். ஏசியாநெட் என்ற மலையாளத் தொலைக்காட்சியில் ஒளிபரப்பப்பட்ட "வோடபோன் தகாடிமி" என்ற நடன உண்மைநிலை நிகழ்ச்சியில் பங்கேற்று தனது தொழில் வாழ்க்கையைத் தொடங்கினார்.

திரை வாழ்க்கை
-------------

2007 ஆம் ஆண்டில் *ஸ்பீட் ட்ராக்* என்ற படத்தின் மூலம் ஒரு துணை கதாபாத்திரத்தில் அறிமுகமானார். பின்னர், "கேரளோத்சவம் 2009" என்ற படத்தில் ஒரு முன்னணி கதாபாத்திரத்தில் நடித்தார். பின்னர் இவர், "பெண்பட்டணம்" (2010) என்றத் திரைப்படத்தில் தனது கதாபாத்திரத்திற்காக கவனிக்கப்பட்டார். அதன் பின்னர், இவர் பல்வேறு படங்களில் துணைக் கதாபாத்திரங்களில் நடித்தார். நாங்க (2011) படத்தின் மூலம் தமிழ்த் திரையுலகில் அறிமுகமானார்.  இவர் 2013 இல் மலையாளத் திரைப்பட கலைஞர்களின் சங்கத்தின் (AMMA) நிகழ்ச்சிக்காக நடன நிகழ்சியை நிகழ்த்தியிருந்தார். பிளவர்ஸ் தொலைக்காட்சியின் *ஸ்டார் சேலஞ்ச்* என்ற உண்மைநிலை நிகழ்ச்சியிலும் பங்கேற்றுள்ளார். 2019 ஆம் ஆண்டில், இராம் அருண் காஸ்ட்ரோவுடன் *வி 1* என்ற தமிழ் படத்தில் நடித்தார். படத்தின் விமர்சனத்தில், ஒரு விமர்சகர் "அருண் காஸ்ட்ரோவும் விஷ்ணு பிரியாவும் தங்களுக்கு கொடுக்கப்பட்ட கதாபாத்திரங்களில் பிரகாசிக்கிறார்கள்" என்று குறிப்பிட்டார், மற்றொருவர் "இராம் அருணும் விஷ்ணுபிரியாவும் அந்தந்த வேடங்களில் கச்சிதமாக பொருந்தியுள்ளனர்" என்று குறிப்பிட்டார்.

ஆரம்ப கால வாழ்க்கை
------------------

விஷ்ணுபிரியா பகுரைனில் பிறந்து வளர்ந்தார். பகுரைனிலுள்ள இந்தியப் பள்ளியில் தனது பள்ளிப்படிப்பை முடித்த இவர், பிர்லா சர்வதேச தொழில்நுட்ப நிறுவனத்தில் வணிக மேலாண்மையில் இளங்கலைப் பட்டம் பெற்றார். இவர் பல்வேறு போட்டிகளிலும் பங்கேற்றார். மேலும், தனது பள்ளி நாட்களில் பள்ளிகளுக்கிடையேயான பரத நாட்டியப் போட்டிகளையும் வென்றுள்ளார் .

மேற்கோள்கள்
-----------

1. ↑  "Actress Vishnupriya Pillai ties the knot with Vinay Vijayan". *The Times of India*. 21 June 2019.
2. ↑  "காப்பகப்படுத்தப்பட்ட நகல்". 2015-09-23 அன்று மூலம் பரணிடப்பட்டது. 2021-07-05 அன்று பார்க்கப்பட்டது.
3. ↑
4. ↑  Subramanian, Anupama (28 December 2019). "V1 review: Enjoyable in parts". *Deccan Chronicle*.
5. ↑  Menon, Thinkal (27 December 2019). "V1 Murder Case Movie Review : Starts off promisingly, but fails to hold the attention". *The Times of India*.
6. ↑  "காப்பகப்படுத்தப்பட்ட நகல்". 2018-09-18 அன்று மூலம் பரணிடப்பட்டது. 2021-07-05 அன்று பார்க்கப்பட்டது.
பாலத்தின் மேற்பகுதியின் தோற்றம்
**விஸ்காயா பாலம்** (*பாஸ்க் மொழியில் Bizkaiko Zubia, எசுப்பானிய மொழியில் Puente de Vizcaya*), என்பது போர்துகலீட் மற்றும் லாஸ் அரீனாஸ் (கேட்சோவின் பகுதி) நகரங்களை இணைக்கும் போக்குவரத்துப் பாலம் ஆகும். இது எசுப்பானியாவின் பிச்கேய் மாகாணத்தில் உள்ளது. இது இபைசாபல் ஆற்றின் வாய்ப்பகுதியின் மேலாக அமைந்துள்ளது.

இது அமைந்துள்ள பகுதியில் உள்ள மக்கள், மற்றும் உத்தியோகபூர்வ இணையத்தளம் என்பன இப்பாலத்தை பொதுவாக **Puente Colgante** (எசுப்பானிய மொழியில் தொங்கு பாலத்தை குறிக்கிறது), என்று குறிப்பிட்டாலும் இதன் அமைப்பு தொங்கு பாலத்தை விட சற்று வித்தியாசமானது.

பாலம்
-----

பாலம் தற்போதும் மக்களால் பயன்படுத்தப்படுகின்றது. இதன் நீளம் 164 மீட்டர் மற்றும் உயரம் 45 மீட்டர் ஆகும். இதனைப் பயன்படுத்தி ஒன்றரை நிமிடத்தில் ஆறு கார்களும் சில டசின் பயணிகளும் கடக்க முடியும். இந்த அமைப்பை தாங்க இரண்டு என்ற வகையில் ஆற்றங்கரையின் இரண்டு பக்கங்களிலும் தூண்கள் போன்ற அமைப்பு உள்ளது. அண்ணளவாக இப்பாலத்தை நான்கு மில்லியன் பயணிகளும் அரை மில்லியன் வாகனங்களும் பயன்படுத்துகின்றன.

படக் காட்சியகம்
---------------

* தாங்கியின் அருகாமையில்.தாங்கியின் அருகாமையில்.
* பாலத்தின் தோற்றம் பாலத்தின் தோற்றம்
* பாலம் பனியால் மூடப்பட்டுள்ளது, போர்டுகலீத் இலிருந்து காணும் போதுபாலம் பனியால் மூடப்பட்டுள்ளது, போர்டுகலீத் இலிருந்து காணும் போது

மேற்கோள்
--------

1. ↑  Chu, Nick. "Vizcaya ("Hanging") Bridge: Half Gondola, Half Bridge, 100% Awesomeness". *The Gondola Project*. 22 பிப்ரவரி 2014 அன்று மூலம் பரணிடப்பட்டது. 26 November 2013 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***விஸ்காயா பாலம்***   
என்பதின் ஊடகங்கள் உள்ளன. 

* 
* Tourism in the Basque Country
* பரணிடப்பட்டது 2007-02-11 at the வந்தவழி இயந்திரம்
* UNESCO World Heritage Official Site with the Vizcaya Bridge profile
* Portugalete Transporter Bridge at *Structurae*
**கே. ரி. பிரான்சிஸ்** (*K. T. Francis*) என அழைக்கப்படும் **கந்தையா திருஞானசம்பந்தபிள்ளை பிரான்சிஸ்** (15 அக்டோபர் 1939 – 9 சூன் 2013) இலங்கையின் துடுப்பாட்ட நடுவர் ஆவார். இவர் 1982-1999 காலப்பகுதியில் 25 தேர்வுத் துடுப்பாட்டப் போட்டிகளிலும், 56 ஒருநாள் பன்னாட்டுத் துடுப்பாட்டப் போட்டிகளிலும் நடுவராகக் கலந்து கொண்டுள்ளார்.

இவர் நடுவராகப் பணியாற்றிய முதலாவது தேர்வுப் போட்டி இலங்கை அணிக்கும் இங்கிலாந்து அணிக்கும் இடையில் 1982 பெப்ரவரியில் இடம்பெற்ற போட்டியாகும். கொழும்பில் நடைபெற்ற இப்போட்டியில் ஹெர்பி ஃபெல்சிங்கர் உடன் இணைந்து நடுவராகப் பணியாற்றினார். இதுவே இலங்கை பங்குபற்றிய முதலாவது அதிகாரபூர்வமான தேர்வுப் போட்டியுமாகும். இப்போட்டிக்கு மூன்று நாட்களுக்கு முன்னர் பிரான்சிஸ் தனது நடுவர் பணியை முதற் தடவையாக ஒரு நாள் பன்னாட்டுப் போட்டியில் ஆரம்பித்திருந்தார். இவ்வாட்டத்திலேயே பின்நாள் இலங்கை அணித் தலைவர் அர்ஜுன றணதுங்க தனது முதலாவது பன்னாட்டுப் போட்டியில் பங்குபற்றியிருந்தார்.

பிரான்சிசு பன்னாட்டு துடுப்பாட்டப் பேரவையின் நடுவர்களுக்கான செயற்குழுவின் உறுப்பினராகவும் இருந்தவர். 1996, 1999 உலகக்கிண்ணப் போட்டிகளிலும் இவர் நடுவராகப் பணியாற்றியிருந்தார். இறுதியாக இவர் 2009 ஆம் ஆண்டில் தாய்லாந்தில் இடம்பெற்ற 19 வயதுக்குட்பட்டவர்களுக்கான ஆசியக் கிண்ணத்துக்கான போட்டிகளில் நடுவராகப் பணியாற்றினார்.

தொடருந்து நிலைய ஊழியராக தமது தொழிலை ஆரம்பித்த பிரான்சிஸ் இலங்கை இரயில்வே அணிக்காக உதைப்பந்து, மற்றும் துடுப்பாட்டப் போட்டிகளில் விளையாடியுள்ளார்.

மறைவு
-----

நீரிழிவு நோயின் காரணமாக மருத்துவ சிகிச்சை பெற்று வந்த பிரான்சிஸ் 2013 ஜூன் 9 அன்று காலமானார். இவரது முழங்காலிற்கு கீழுள்ள பகுதி அகற்றப்பட்டிருந்தது.

மேற்கோள்கள்
-----------

1. ↑  "Sri Lanka Cricket News: Umpire KT Francis dies at 73". ESPN Cricinfo. 2013-06-10 அன்று பார்க்கப்பட்டது.
2. ↑  Sri Lanka`s pioneer umpire K T Francis passes away, சீ நியூஸ், யூன் 10, 2013
3. ↑  K.T. FRANCIS: THE DOYEN, Asian Cricket Council
4. 1 2  இலங்கையின் டெஸ்ட் நடுவர் கே.ரி பிரான்சிஸ் காலமானார் பரணிடப்பட்டது 2013-06-15 at the வந்தவழி இயந்திரம், தினகரன், சூன் 11, 2013

வெளி இணைப்புகள்
---------------

* கே. டி. பிரான்சிஸ் கிரிக் இன்ஃபோ இலிருந்து விபரக்குறிப்பு
**மின் யூன்-கி** (கொரியம்: 민윤기; பிறப்பு : மார்ச் 9, 1993), அல்லது அவரது மேடைப் பெயர்களான **சுகா** மற்றும் **அகஸ்ட் டி** எனப்படுபவர், ஒரு தென் கொரிய சொல்லிசை கலைஞர், பாடலாசிரியர் மற்றும் பதிவு தயாரிப்பாளர். பிக் ஹிட் இசை நிறுவனத்தின் கீழியங்கும் கொரிய ஆண்கள் இசைக்குழுவான பிடிஎஸ் இன் உறுப்பினராக 2013 ஆம் ஆண்டில் அறிமுகமானார். 

2016 ஆம் ஆண்டில், அவர் தனது முதல் தனி இசைக்கலவையை வெளியிட்டார். அதன் மறு வெளியீடு பில்போர்டின் உலக ஆல்பங்கள் தரவரிசையில் மூன்றாம் இடத்தைப் பிடித்தது. 2020 ஆம் ஆண்டில், அவர் தனது இரண்டாவது தனி கலவையான டி -2 ஐ வெளியிட்டார். வணிக ரீதியாக, இசைக்கலவை அமெரிக்க பில்போர்டு 200 இல் 11 வது இடத்தையும், இங்கிலாந்து ஆல்பங்கள் தரவரிசையில் ஏழாவது இடத்தையும், ஆஸ்திரேலியாவின் ஏஆர்ஐஏ ஆல்பம் தரவரிசையில் இரண்டாவது இடத்தையும் பிடித்தது. கொரிய இசை பதிப்புரிமை சங்கம் 100 க்கும் மேற்பட்ட பாடல்களில் சுகாவை ஒரு பாடலாசிரியர் மற்றும் தயாரிப்பாளராகக் குறிப்பிடுகிறது, இதில் சூரனின் "ஒயின்" கவான் இசை தரவரிசையில் இரண்டாம் இடத்தைப் பிடித்தது மற்றும் 2017 மெலன் இசை விருதுகளில் இந்த ஆண்டின் சிறந்த சோல் / ஆர் & பி தடத்தை வென்றது.

பெயர்
-----

Suga, with blue hair and in a pink suit, holds his right hand up and looks left2016ல் காவோன் சார்ட் விருதுகளின்போது சுகா.
**மின் யூன்-கி** இன் மேடைப் பெயரான **சுகா** என்பது ஷூட்டிங் கார்டு (Shooting Guard) (슈팅 가드) ஆகிய வார்த்தைகளின் முதல் எழுத்துக்களிலிருந்து பெறப்பட்டது, அது அவர் ஒரு மாணவராக இருந்தபொழுது கூடைப்பந்தாட்டத்தில் விளையாடிய நிலையாகும். அவர் தனது இசைக்கலவைக்காக 2016 ஆம் ஆண்டில் **அகஸ்ட் டி** என்ற மாற்றுப்பெயரை ஏற்றுக்கொண்டார், இது அவரது பிறப்பிடமான டேகு டவுன் மற்றும் "சுகா" என்பதற்கு பின்னோக்கி உச்சரிக்கப்படுகிறது. (**D**aegu **T**own + **SUGA** = **AGUST D**).

மேற்கோள்கள்
-----------



1. ↑  "சுகா பிறந்தநாள்". *TheFamousPeople*.
2. ↑  "பிடிஎஸ் இல் இணைந்த சுகா". *StyleCaster*.
3. ↑  "대구 토박이 '부심'들게 만드는 대구 출신 미모의 아이돌 6인". *Insight* (கொரியன்). January 26, 2020. November 5, 2020 அன்று பார்க்கப்பட்டது.
**சம்பத்திய உய்கே** (*Sampatiya Uikey*)(பிறப்பு 4 செப்டம்பர் 1967) என்பவர் இந்திய அரசியல்வாதி ஆவார். மத்தியப் பிரதேசத்தைச் சேர்ந்த இவர் பாரதிய ஜனதா கட்சியின் பழங்குடித் தலைவர் ஆவார். 31 சூலை 2017 அன்று, மத்திய அமைச்சர் அனில் மாதவ் தவேவின் மறைவால் நடைபெற்ற இடைத்தேர்தலில் மத்தியப் பிரதேச மாநிலத்திலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார். இவரது பதவிக்காலம் 29 சூன் 2022 அன்று முடிவடைந்தது.

மத்திய பிரதேச மாநிலம், மண்டலா மாவட்டத்தில் உள்ள மாவட்ட பஞ்சாயத்துத் தலைவராகவும் சம்பத்திய உய்கே இருந்துள்ளார்.

சம்பத்திய உய்கே சார்ந்துள்ள பாரதிய ஜனதா கட்சி 58 உறுப்பினர்களுடன் மாநிலங்களவையில் மிகப்பெரிய கட்சியாக மாறியுள்ளது. இந்தியத் தேசிய காங்கிரசை ஒரு இடத்தில் முந்தி, சம்பாத்திய உய்கே 4 ஆகத்து 2017 அன்று மூத்தோர் சபையின் உறுப்பினராகப் பதவியேற்றார்.

மேற்கோள்கள்
-----------

1. ↑  "भाजपा उम्मीदवार सम्पतिया उइके राज्यसभा के लिए निर्वरिोध चुनी गई". *Navbharat Times*.
2. ↑  "BJP's Sampatiya Uike elected unopposed in Rajya Sabha bypoll from Madhya Pradesh". 31 July 2017.
3. ↑  "BJP becomes largest party in Rajya Sabha, surpasses Congress". *The Times of India*. 7 August 2017 அன்று பார்க்கப்பட்டது.
**கில்லா** அல்லது **அல் கில்லா** (**Hillah**, அரபு மொழி: الحلة‎), also spelled **Hilla** or **Al Hillah** (BGN: **Al Ḩillah**) என்பது மத்திய ஈராக்கில் அமைந்துள்ள ஒரு நகரமாகும்.பபிலோன் மாகாணத்தின் தலைநகரமான கில்லா நகரம் புறாத்து ஆற்றின் கில்லா கிளையில் அமைந்துள்ளது. இது பகுதாதுவிற்கு 100 km (62 mi) தொலைவில் தெற்காக அமைந்துள்ளது. 1998இன் மக்கள் தொகை அடிப்படையில் இந்நகரத்தின் மக்கள் தொகை 364,700 ஆகும். இது பாபேல் எனும் பண்டைய நகரத்திற்கு அடுத்து அமைந்துள்ளது. கில்லா நகரம் போர்சிப்பா மற்றும் கிஷ் ஆகிய பண்டைய நகரங்களுக்கு அருகாமையிலும் அமைந்துள்ளது. இது முக்கியமான கில்லா கால்வாய் மூலம் நன்றாக நீர்ப்பாசனம் செய்யக் கூடிய வகையில் அமைந்துள்ள ஒரு விவசாயப் பிரதேசத்தில் அமைந்துள்ளது. இங்கு பயிர்கள், பழங்கள் மற்றும் ஜவுளி போன்ற பொருட்கள் பெருந்தொகையில் உற்பத்தி செய்யப்படுகின்றன. கில்லா நகரத்தின் பெயர் "அழகு" என்ற அராபிய மொழிச் சொல்லில் இருந்து பெறப்பட்டதாகும். புறாத்து ஆறு சரியாக நகரத்தின் நடுப்பகுதி ஊடாகச் செல்கிறது. நல்ல காலநிலை மற்றும் தூசு மற்றும் பாலைவனக் காற்று போன்றவற்றின் குறைவின் காரணமாக இந்த ஆற்றைச் சுற்றிப் பல்வேறு பேரீச்சை மற்றும் பல்வேறு மரக்கறி வகைகளும் பயிரிடப்படுகின்றன.

மேற்கோள்கள்
-----------

1. ↑  "IRAQ". Thomas Brinkhoff: City Population. 10 January 2015 அன்று பார்க்கப்பட்டது.
**உடுப்பி மின்னுற்பத்தி நிலையம்** (*Udupi Power Plant*) இந்தியாவின் கர்நாடகாவில் நிலக்கரி அடிப்படையிலான அனல்மின் நிலையமாகும். 2008ஆம் ஆண்டு இந்த மின் நிலையம் நிறுவப்பட்டது. இது உடுப்பி மாவட்டத்தில் மங்களூருக்கு வடக்கே, பெல்மண்ணுக்கு மேற்கே, பாடுபித்ரிக்கு வடகிழக்கில் எல்லூர் கிராமத்தில் சாம்பவி ஆற்றிற்கு, அருகில் 7 அல்லது 8 கிலோ மீட்டர் தொலைவில் அமைந்துள்ளது. இந்த மின்நிலையத்திற்குத் தேவையான இறக்குமதி செய்யப்பட்ட நிலக்கரி இரயில் தடம் வழியாகக் கொண்டு செல்லப்படும்.

குத்ரேமுக் தேசிய பூங்காவிற்குள் கட்டப்பட்டதால் இந்த மின் நிலையம் சர்ச்சையையும் எதிர்ப்புகளையும் ஏற்படுத்தியது.

நிறுவப்பட்ட திறன்
-----------------

| அலகு | திறன் (மெகாவாட்டில்) | ஆணையிடும் தேதி | நிலை |
| --- | --- | --- | --- |
| கட்டம் 1 | 2x600 | 2012 மார்ச் | செயல்பாட்டில் |
| கட்டம் 2 | 2x800 | கட்டுமானத்தின் கீழ் | சுற்றுச்சூழல் அனுமதி பெறப்பட்டது |
|

இது 1200 மெகாவாட் (2x600) திறன் கொண்டது.  இந்த ஆலை செப்டம்பர் 2012 இல் முழுமையாகச் செயல்படத் தொடங்கியது. 

லான்கோ இன்ப்ராடெக்கின் துணை நிறுவனமான உடுப்பி பவர் நிறுவன லிமிடெட் இந்த ஆலையை இயக்குகிறது. முன்னதாக இந்த ஆலை நாகார்ஜுனா பவர் நிறுவன லிமிடெட் நிறுவனத்திற்குச் சொந்தமாக இருந்தது. 

ஆகஸ்ட் 2014இல், லான்கோ இன்ஃப்ராடெக் இந்த மின் நிலையத்தை அதானி பவர் நிறுவனத்திற்கு 6,000 கோடி ரூபாய்க்கு விற்க ஒப்புக் கொண்டுள்ளது. இந்த ஒப்பந்தம் இறுதியாக ஏப்ரல், 2015இல் முடிந்தது.  

அதானி சக்தி 2x800 மெகாவாட்டிற்கான அதே தளத்தில் கட்டம் 2ஐ முன்மொழிந்தது. இத்திட்டத்திற்குச் சுற்றுச்சூழல் அமைச்சகத்தின் அனுமதியினையும் பெற்றது

மேற்கோள்கள்
-----------

1. ↑  "Note on the objections to the Nagarjuna power plant in Udupi District" (PDF). Jacses.org. 13 மே 2014 அன்று மூலம் (PDF) பரணிடப்பட்டது. 28 April 2012 அன்று பார்க்கப்பட்டது.
2. ↑
3. ↑
4. ↑
5. ↑
6. ↑  "Adani To Buy Lanco's Udupi Plant". Bloomberg TV India. Archived from the original on 2016-03-31. .
7. ↑

வெளி இணைப்புகள்
---------------

* பரணிடப்பட்டது 2013-09-03 at the வந்தவழி இயந்திரம்
காவிரிப்பூம்பட்டினத்துச் சேந்தன் கண்ணனார் சங்ககாலப் புலவர்களில் ஒருவர். அவரது ஒரே ஒரு பாடல் குறுந்தொகை 347 எண்ணுள்ள பாடலாக அமைந்துள்ளது.

பாடல்
-----

மல்கு கனை உலந்த நலகூர் சுரம் முதல்  

குமரி வாகைக் கோலுடை நறு வீ  

மடமாத் தோகை குடுமியின் தோன்றும்  

கான நீளிடைத் தானும் நம்மொடு  

ஒன்று மணஞ்செய்தனள் இவள் எனின்  

நன்றே நெஎஞ்சம் நயந்த நின் துணிவே.

### பாடல் சொல்லும் செய்தி

கனைப் புல் உலர்ந்து வறுமையுற்றிருக்கும் காட்டில் வாகைப் பூ மயிலின் கொண்டையைப் போலப் பூத்திருக்கும். பொருள் தேடச் செல்லும் அந்தக் காட்டில் தன் காதலியும் உடன் வந்தால் செல்லலாம் என்று காதலன் நினைக்கிறான். (அவளை அழைத்துச் செல்ல முடியாது. எனவே போகவேண்டாம் என்று தீர்மானிக்கிறான்)

#### கனைப் புல்

கனைப் புல்லை இக்காலத்தில் முறுக்கம்புல் என்பர். துணி தைக்கும் ஊசி போன்ற கதிர்நூனிகள் பல முறுக்கிக் கொண்டிருக்கும் புல் கனைப் புல். காய்ந்திருக்கும் இந்தப் புல்லில் ஈரம் பட்டதும் அதன் முறுக்கு உடைந்து விரிந்து உதிர்ந்து விழுந்து மண்ணில் புதுப்புல் முளைக்கும்.

#### உவமை

மயிலின் தலையுச்சி போல வாகைப் பூ பல நிறங்கள் கொண்டதாகவும், மென்மையானதாகவும் இருக்கும்.
**பெட்டா டிக்வா** (**Petah Tikva**, எபிரேயம்: פֶּתַח תִּקְוָה, IPA: [ˈpetaχ tikˈva], "Opening of Hope") known as *Em HaMoshavot* ("Mother of the *Moshavot*") என்பது இசுரேலில் அமைந்துள்ள நகரமாகும். இது இசுரேலின் மத்திய மாகாணத்தில் அமைந்துள்ளது. பெட்டா டிக்வா நகரம் டெல் அவீவ்விற்கு 10.6 km (6.59 mi) தொலைவில் கிழக்காக அமைந்துள்ளது. பெட்டா டிக்வா நகரம் குறிப்பாக யூத மதத்தவர்களால் எட்மொண்ட் ஜேம்ஸ் டி ரொத்ஸ்சைல்டின் நிதியுதவியுடன் 1878இல் நிறுவப்பட்டது.

இசுரேலின் மத்திய புள்ளியியல் பணியகத்தின் அடிப்படையில், 2014இன் இறுதியில் கணக்கெடுக்கப்பட்ட மக்கள் தொகை கணக்கெடுப்பின் அடிப்படையில் பெட்டா டிக்வா நகரத்தின் மக்கள் தொகை 225,356 ஆகும். இந்நகரத்தின் மக்கள் தொகை அடர்த்தி அண்ணளவாக 6,277 inhabitants per square kilometer (16,260/sq mi) ஆகும். பெட்டா டிக்வாவின் அதிகார வரம்பு 35,868 டுனம்களை கொண்டுள்ளது.(~35.9 km2 or 15 sq mi).

மேற்கோள்கள்
-----------

1. 1 2  "Locality File". Israel Central Bureau of Statistics. 2014. செப்டம்பர் 25, 2015 அன்று மூலம் (XLS) பரணிடப்பட்டது. October 2, 2015 அன்று பார்க்கப்பட்டது.
**பெட்டாங்கு தீவு** (*Betong Island*) மலேசியாவின் தென்மேற்கு பினாங்கு தீவு மாவட்டத்தில் அமைந்துள்ள ஒரு தீவுகளின் குழுவாகும். பெட்டாங்கு தீவு பினாங்கு தீவின் மேற்கு கடற்கரையில் அமைந்துள்ளது.  மக்கள் வசிக்காத இரண்டு தீவுகளைக் கொண்ட பெட்டாங்கு தீவின் மொத்த நிலப்பரப்பு 7 ஏக்கர் (0.028 கிமீ2) ஆகும்.

பி53: பாலிக் புலாவ் நாடாளுமன்றத் தொகுதியிலும், என்39: புலாவ் பெட்டாங்கு மாநிலத் தொகுதியிலும் பெட்டாங்கு தீவு அமைந்துள்ளது. மக்கள் நீதிக்கட்சியைச் சேர்ந்த நாடாளுமன்ற உறுப்பினர் யூசுமாடி யூசோப்யும், மாநில சட்டமன்ற உறுப்பினர் சீனியர் ஃபரித் சாத்தும் பெட்டாங்கு தீவை பிரதிநிதித்துவப்படுத்துகிறார்கள். பெட்டாங் தீவு இலாங்கு தம்பாங்கு என்பவரால் நிறுவப்பட்டது. இவரே ஆற்றங்கரையிலும் கடற்கரையிலும் முதல் குடியேற்றத்தை உருவாக்கினார்.

மேற்கோள்கள்
-----------

1. ↑  "Pulau Pinang saman ADUN Pulau Betong". 15 February 2011. 29 April 2018 அன்று பார்க்கப்பட்டது.

வெளி இணைப்புகள்
---------------

| * பா
* உ
* தொ
Bendera Pulau Pinang பினாங்கு புவியியல் |
| --- |
| தீவுகள் | 
* அமான்
* பெத்தோங்
* கெடோங்
* செரஜாக்
* கெண்டி
* காதலர்கள்
* பினாங்கு தீவு
* ரீமாவ்
* திக்குஸ்

 |
| கடல்கள் | 
* பினாங்கு நீரிணை
* மலாக்கா நீரிணை

 |
| மலைகள் | 
* பினாங்கு மலை

 |
| ஆறுகள் | 
* கிரியான் ஆறு
* மூடா ஆறு
* பினாங்கு ஆறு
* பிறை ஆறு

 |
**பெட்ட குறும்பர்** தமிழ்நாட்டிலும் கர்நாடகத்திலும் வாழும் பழங்குடி இனத்தோர். இவ்வினத்தார் தமிழ்நாட்டில் நீலகிரி மாவட்டத்தில் உள்ள கூடலூர்ப் பகுதியில் வாழ்கின்றனர். பெட்ட எனின் இவர்தம் மொழியில் மலை என்று பொருள். இவர்கள் குறுமன், குறும்பன், குறுபன் முதலிய பல பெயர்களால் அழைக்கப்படுகின்றனர்.

இம்மக்கள் தாம் வாழுமிடத்தை *பாடி* என்று அழைக்கின்றனர். இவர்களது குடிசைகள் மூங்கிலால் கட்டப்பட்டு இருக்கும். குடிசைகட்கு நடுவில் பெரிய குடிசையொன்றும் இருக்கும். இதற்கு வெளியில் எப்போதும் நெருப்பு எரிந்து கொண்டிருக்கும்.

முதுமலை, தெப்பக்காடு பகுதிகளில் வாழும் பெட்ட குறும்பர்கள் யானைகளைப் பழக்குவதில் தேர்ந்தவர்கள். தேன் எடுப்பதும் மீன் பிடிப்பதும் இவர்தம் தொழில். நெருப்பு மூட்டி அதனைத் தெய்வமாகப் போற்றுகின்றனர். பெட்ட குறும்பர் பேசும் மொழி *பெட்ட குறும்பர்* எனப்படுகிறது. இது தென்திராவிட மொழிக்குடும்பத்தைச் சேர்ந்த தனித் திராவிட மொழியாகும். பேராசியர் எமனோ, கமில் சுவலபில் ஆகியோரும் தத்தம் நூல்களில் இக்கருத்தையே குறிப்பிட்டுள்ளனர்.

பெட்டக் குறும்பர் இன மக்களிடையே மொத்தம் 16 பெயர்கள் தாம் உண்டு. அவை மாண்பன், மாறன், பொம்மன் முதலான எட்டு ஆண் பெயர்களும் மாண்பி, மாரி, பொம்மி முதலான எட்டு பெண் பெயர்களும் ஆகும். 

இறந்தோரை இவ்வின மக்கள் புதைக்கின்றனர். ஆண், பெண் இருபாலரும் இறந்தவர்களைக் கொண்டு செல்கையில் இடுகாட்டுக்குச் செல்வர். இறந்தவரின் வீட்டார் பின்னர் வேறு இடத்தில் குடியேறுவர்.

வெளி இணைப்புகள்
---------------

* முனைவர் சு.சக்திவேல், தமிழ்நாட்டுப் பழங்குடி மக்கள், மணிவாசகர் பதிப்பகம், சென்னை-108, முதற்பதிப்பு: 1998